Geir Karlstad

Geir Karlstad (født 7. juli 1963 i Skedsmo) er en norsk tidligere skøyteløper og skøytetrener. Han representerte først Sportsklubben Ceres, seinere Ask Skøyteklubb og Lillestrøm Sportsklubb.

 Karriere 
Han var blant verdens fremste langdistanseløpere på 1980-tallet. Etter å ha blitt juniorverdensmester i 1982 deltok han for Norge i 15 EM og VM og oppnådde sammenlagtplassering i alle så nær som ett. I EM har han en tredjeplass, to fjerdeplasser og to sjetteplasser. I VM har han en tredjeplass, to sjetteplasser, en sjuendeplass og en åttendeplass. To ganger vant han verdenscupen på 5 000 m/10 000 m – i 1987 og 1992.

Etter å ha tatt en 4.-plass på 10 000 m under OL i Sarajevo i 1984 var forventningene store foran OL i Calgary i 1988 – særlig etter at han i desember året før hadde satt verdensrekord på både 5000 og 10 000 m i den nye olympiahallen. Her oppnådde han imidlertid bare en 8.-plass på 5 000 m og falt på 10 000 m. Han revansjerte seg grundig under OL i Albertville fire år seinere, med gull på 5 000 m, bronse på 10 000 m og 8.-plass på 1500 m.

I åra 1986 til 1987 satte han verdensrekord på 10 000 m tre ganger, senka i alt rekorden med over et halvt minutt, og ble 4. desember 1987 i Calgary den første som gikk 10 000 m på under 14 minutter (13.48,51). På 5000 m satte han i det samme tidsrommet verdensrekord to ganger. Han ble tildelt Oscarstatuetten i 1986.

I 1992 ble Karlstad tildelt æresmedlemskap i Lillestrøm Sportsklubb. Styret i klubben begrunnet tildelingen med Karlstads sportslige prestasjoner, at han skal ha vært en fremragende ambassadør for LSK og stedet Lillestrøm og at han var et godt eksempel for andre idrettsutøvere.

Karlstad var norsk landslagssjef for skøyter fra 1998 til våren 2002.

 Meritter 
 Personlige rekorder 
DistanseTidDatoStedBane500 m39,4117. januar 1992HeerenveenThialf1 000 m1.22,525. januar 1982NotoddenNotodden sportsplass1 500 m1.55,2422. mars 1992CalgaryOlympic Oval3 000 m3.59,7819. mars 1987HeerenveenThialf5 000 m6.43,594. desember 1987CalgaryOlympic Oval10 000 m13.48,2919. januar 1992HeerenveenThialf

 Sammenlagt i Verdenscupen 
 Sesong  500 m  1 500 m  5 000 m/10 000 m Plass  Poeng  Plass  Poeng  Plass  Poeng 1985/86  –  –  13  46 p  4  96 p 1986/87  –  –  14  51 p  1  172 p 1987/88  –  –  29  13 p  4  100 p 1988/89 *  50  0 p  14  28 p  2  126 p 1989/90  57  0 p  21  29 p  2  154 p 1990/91  –  –  28  11 p  12  42 p 1991/92  49  0 p  23  11 p  1  126 p
Kun for sesongen 1989/90 ble distansen 3 000 meter inkludert og gått to ganger i tillegg til de andre løpene i langdistansecupen for 5 000 meter/10 000 meter.

 Verdensrekorder 
Liste over verdensrekordnoteringer gjort av Geir Karlstad.
 Tid  Dato  Sted  Bane  Løp  Varighet  Senior herrer – 5 000 meter 6.45,44  22. november 1987   Heerenveen  Thialf  Verdenscup nr.1 1987/88  12 dager 6.43,59  4. desember 1987   Calgary  Olympic Oval  Verdenscup nr.3 1987/88  3 år 2 måneder 5 dager Senior herrer – 10 000 meter 14.12,14  16. februar 1986   Inzell  Ludwig Schwabl Stadion  Allround-VM 1986  11 måneder 30 dager  14.03,92  15. februar 1987   Heerenveen  Thialf  Allround-VM 1987  9 måneder 21 dager 13.48,51  6. desember 1987   Calgary  Olympic Oval  Verdenscup nr.3 1987/88  2 måneder 15 dager 

 Referanser 
Medaljevinnere i Olympiske Vinterleker – Menn 1924–2010  på N-S-F.no Publisert 28. februar 2010. Besøkt 5. februar 2013.
Medaljevinnere i Allround-VM, menn (1889–...) 1893–2012  på N-S-F.no Publisert 20. februar 2012. Besøkt 5. februar 2013.
Medaljevinnere / ”Topp 3” i Allround-EM, menn (1891–...) 1893–2013  på N-S-F.no Publisert 13. januar 2013. Besøkt 5. februar 2013.
Medaljevinnere i Norske Mesterskap på skøyter – Menn Senior  på N-S-F.no Publisert 6. januar 2013. Besøkt 5. februar 2013.
Utvikling av Verdensrekordene 1880–2014  Sidene 9 og 10 (av 27 sider).  Publisert 1. juli 2014. Utlistet av Magne Teigen, NSF/SG på www.n-s-f.no Besøkt 12. januar 2015.

 Eksterne lenker 




  Geir Karlstad på Kanaripedia.


Kategori:Norske skøyteløpere
Kategori:Norske skøytetrenere
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Juniorverdensmestere i hurtigløp på skøyter – Allround
Kategori:Olympiske bronsemedaljevinnere for Norge
Kategori:Olympiske bronsemedaljevinnere i hurtigløp på skøyter
Kategori:Kongepokalvinnere i hurtigløp på skøyter
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Enkeltdistanse
Kategori:Deltakere for Norge under Vinter-OL 1984
Kategori:Skøyteløpere under Vinter-OL 1984
Kategori:Deltakere for Norge under Vinter-OL 1988
Kategori:Skøyteløpere under Vinter-OL 1988
Kategori:Medaljevinnere under Vinter-OL 1992
Kategori:Deltakere for Norge under Vinter-OL 1992
Kategori:Skøyteløpere under Vinter-OL 1992
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Sportsklubben Ceres
Kategori:Skøyteløpere for Aktiv Skøyteklubb
Kategori:Skøyteløpere for Lillestrøm Sportsklubb
Kategori:Ekspertkommentatorer (sport)
Kategori:Personer fra Skedsmo kommune
Kategori:Artikler i skøytesportprosjektet